Diari Oficial de la Generalitat Valenciana


Sumari del DOGV 7712, del 04-02-2016 (2016/597)

Convocatòria de concurs oposició per a la provisió de dues places de lletrat/da.
--------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/597


Data del document
:   19-01-2016

Organisme emissor
:   Corts Valencianes

Tipus de document
:   Anunci

Descriptors 

:   * concurs administratiu

Convocatòria de concurs oposició per a la provisió de dues places de lletrat/da. [2016/597]  
MESA DE LES CORTS  
A fi d'atendre les necessitats de personal de la institució, en exercici de les competències que li atorga l'article 34.1, quart, del reglament de la cambra i els articles 86 i 87.d i e de l'Estatut del Personal de les Corts Valencianes, a proposta de la Presidència, la Mesa de les Corts, en la sessió celebrada el dia 19 de gener de 2016, ha acordat convocar un concurs oposició per a la provisió de dues places de lletrat/da de les Corts, que es regirà per les bases següents:  
  
BASES  
  
Primera. Objecte de la convocatòria i normes generals  
És objecte d'aquesta convocatòria la selecció de personal, per mitjà del sistema de concurs oposició, per a la provisió de dues places de lletrat/da, vacants en la plantilla de les Corts, del grup A1.  
El nombre de places convocades es podrà ampliar, per acord de la Mesa de les Corts Valencianes, en el cas que es produïsquen noves vacants en aquestes places entre la data de convocatòria i la d'inici de les proves.  
De les places esmentades se'n reserva una per a la provisió, per promoció interna, per funcionaris i funcionàries de carrera de les Corts que pertanguen a un cos o escala d'un grup o subgrup inferior o a un altre de la mateixa classificació professional, d'acord amb el que estableix l'article 59 de l'Estatut del personal de les Corts Valencianes.  
Les persones aspirants només podran concórrer per un dels torns. Si la plaça reservada al torn de promoció interna en aquesta convocatòria queda sense cobrir, s'acumularà a la plaça destinada al torn d'accés lliure.  
La convocatòria es regirà pel que disposen aquestes bases i, per al que no s'hi haja previst, seran aplicables l'Estatut del personal de les Corts Valencianes i les normes que es contemplen en la disposició final primera de l'esmentat estatut.  
A l'efecte del que disposa l'article 59.5.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es considerarà efectuada l'oportuna notificació a les persones interessades per mitjà de la publicació als taulers d'anuncis, en els butlletins oficials que s'estableixen en aquesta convocatòria i en la pàgina web de les Corts, www.cortsvalencianes.es.  
  
Les persones que obtinguen les places que constitueixen l'objecte d'aquesta convocatòria no podran compatibilitzar-les amb l'exercici d'un segon lloc de treball, càrrec o activitat, en el sector públic, ni tampoc amb activitats de caràcter privat, excepte els supòsits d'excepció que s'estableixen en l'Estatut del Personal de les Corts Valencianes i la resta de disposicions vigents en matèria d'incompatibilitats.  
  
  
Segona. Requisits de les persones aspirants  
1. Condicions generals  
Per a ser admès a les proves selectives serà necessari, d'acord amb el que disposa l'article 63 de l'Estatut del personal de les Corts Valencianes, reunir els requisits següents:  
a) Tindre nacionalitat espanyola o ser nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què aquesta es trobe definida en el Tractat Constitutiu de la Unió Europea.  
  
També podran participar el cònjuge, els seus descendents i descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret o siguen menors de vint-i-un anys o majors d'aquesta edat que visquen a càrrec seu.  
b) Tindre complerts 18 anys d'edat i no excedir, si és el cas, l'edat màxima de jubilació.  
c) Estar en possessió del títol de llicenciat/da en Dret o el grau en Dret i títol oficial de màster universitari que, d'acord amb els plans d'estudi vigents, habilite per a les activitats relacionades amb les funcions assignades al cos o haver acomplit les condicions per a obtindre'l abans de la finalització del termini de presentació de sol·licituds.  
En el cas de titulacions obtingudes en l'estranger, s'haurà d'estar en possessió de la credencial que acredite l'homologació d'aquestes.  
d) No trobar-se inhabilitat/da per a l'exercici de la funció pública per sentència ferma.  
e) No haver estat separat/da del servei públic per mitjà d'expedient disciplinari.  
Les persones aspirants la nacionalitat de les quals no siga l'espanyola, hauran d'acreditar igualment no estar sotmeses a sanció disciplinària o condemna penal que impedisca, en el seu estat, l'accés a la funció pública.  
f) Posseir capacitat funcional necessària per a l'exercici de les tasques que es deriven del lloc de treball a exercir.  
g) Complir els requisits que s'estableixen aquesta convocatòria.  
  
2. Condicions específiques per a ser admès o admesa al torn de promoció interna  
Per a ser admès o admesa al torn de promoció interna, a més de les condicions generals, s'exigirà ser funcionari/ària de carrera de les Corts Valencianes, pertànyer a un cos o escala d'un grup o subgrup inferior o a un altre de la mateixa classificació professional que el convocat i haver prestat serveis efectius durant, com a mínim, dos anys com a funcionari/ària de carrera en el cos o escala des del qual s'accedeix, d'acord amb el que estableix l'article 59 de l'Estatut del Personal de les Corts Valencianes.  
3. Les persones candidates hauran de reunir aquests requisits en la data en què acabe el termini de presentació de sol·licituds i mantindre'ls durant tot el procés selectiu fins al moment de la presa de possessió.  
  
  
Tercera. Adaptacions per a la realització de les proves  
El tribunal resoldrà, per a les persones discapacitades que així ho sol·liciten, sobre l'aplicació de les mesures d'adaptació sol·licitades per a la realització de les proves i demanarà, si ho estima procedent, els dictàmens tècnics que siguen necessaris. A aquest efecte, les persones interessades hauran de formular la petició corresponent en la sol·licitud de participació en aquest procediment selectiu. Podran sol·licitar les mesures d'adaptació que necessiten d'acord amb la classificació següent:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de duració de l'exercici. Hauran d'acompanyar un certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.  
  
3. Augment de la grandària dels caràcters de l'examen, per dificultat de visió.  
4. Necessitat d'intèrpret, a causa de sordesa.  
5. Sistema braille d'escriptura, per a persones invidents.  
6. Altres, amb especificació de quines.  
Si en el desenvolupament de les proves se li suscitaren al tribunal dubtes raonables respecte de la compatibilitat funcional d'un aspirant, podrà demanar el dictamen corresponent de la Comissió Mixta d'Estudi de les Discapacitats; en aquest cas, la persona aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.  
  
Quarta. Sol·licituds  
1. Drets d'examen  
Els drets d'examen seran de 26,29 euros i s'ingressaran en el compte de Bankia (IBAN) ES30 5412 9468 9191 3924 8556, del qual són titulars les Corts. El pagament de la taxa s'acreditarà per mitjà del justificant oportú.  
Les persones amb discapacitat igual o superior al 33 % estan exemptes del pagament dels drets d'examen i han de presentar el certificat de la Conselleria d'Igualtat i Polítiques Inclusives, o dels òrgans competents d'altres administracions públiques, que acredite discapacitat igual o superior al 33 %.  
Així mateix, estan exempts del pagament els membres de famílies nombroses de categoria especial. Els membres de famílies nombroses de categoria general tindran una bonificació del 50 % de la taxa. En ambdós casos hauran d'adjuntar el títol de família nombrosa en vigor, expedit per l'òrgan competent de la Conselleria d'Igualtat i Polítiques Inclusives, o òrgans competents d'altres administracions públiques.  
  
També estaran exemptes del pagament les persones en situació de desocupació, prèvia presentació de l'acreditació corresponent.  
La falta de justificació de l'abonament dels drets d'examen o de trobar-se'n exempta determinarà l'exclusió de la persona aspirant del procés selectiu.  
Serà procedent la devolució de les taxes per drets d'examen únicament en els supòsits i procediments prevists en l'article 9 del Decret legislatiu 1/2005, de 25 de febrer, de la Conselleria d'Economia, Hisenda i Ocupació, per la qual s'aprova el Text Refós de la Llei de Taxes de la Generalitat.  
2. Presentació de sol·licituds  
Els qui desitgen prendre part en aquest concurs oposició hauran de presentar o remetre la sol·licitud (segons el model que figura en l'annex IV), dirigida al president de les Corts, en el registre de la institució, carrer de la Llibertat, número 5, de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptats a partir de l'endemà de la publicació d'aquesta convocatòria en el Butlletí Oficial de les Corts i en el Diari Oficial de la Comunitat Valenciana.  
En la sol·licitud es farà declaració expressa del torn pel qual s'opta (lliure o promoció interna) i es manifestarà de manera clara i expressa el compliment dels requisits establerts en la base segona d'aquesta convocatòria.  
Les persones aspirants de nacionalitat espanyola adjuntaran a la sol·licitud una fotocòpia del document nacional d'identitat.  
Les persones aspirants que no posseïsquen la nacionalitat espanyola i tinguen dret a participar, hauran d'adjuntar a la sol·licitud, segons pertoque, els documents següents: una fotocòpia compulsada del document d'identitat o del passaport corresponent i de la targeta de resident comunitari o de familiar de resident comunitari en vigor o, si és el cas, de la targeta temporal de resident comunitari o de treballador comunitari en vigor. Així mateix, hauran de presentar una declaració jurada o promesa que no està separat de dret del seu cònjuge i, si és el cas, del fet de que l'aspirant viu a càrrec seu o està a càrrec seu.  
  
A la sol·licitud s'adjuntarà un currículum, que consistirà en una relació dels mèrits que s'al·leguen per a la fase de concurs i que es realitzarà seguint l'ordre previst en el barem que figura en la base setena, punt 2, d'aquesta convocatòria. Únicament es valoraran els mèrits que puguen ser acreditats fins a la data de finalització del termini de presentació de sol·licituds. No es presentaran els documents acreditatius dels mèrits fins al moment assenyalat en la base setena, punt 2, esmentada.  
  
Les persones aspirants que no posseïsquen la nacionalitat espanyola i, d'acord amb la base sisena, estiguen exemptes de la realització de la prova de castellà, hauran de presentar amb la sol·licitud una fotocòpia compulsada del diploma d'espanyol de nivell superior com a llengua estrangera establert en el Reial Decret 1137/2002, de 31 d'octubre, o del certificat d'aptitud en espanyol per a estrangers expedit per les escoles oficials d'idiomes o una fotocòpia d'una titulació acadèmica espanyola expedida per l'òrgan oficial competent en el territori espanyol.  
  
La presentació d'una sol·licitud per a participar en aquesta convocatòria suposa l'acceptació d'aquestes bases.  
  
Cinquena. Admissió de candidats i candidates  
Les persones aspirants queden vinculades a les dades que hagen fet constar en les seues sol·licituds, i poden únicament demanar-ne la modificació per mitjà d'un escrit motivat, dins del termini establert en el punt 2 de la base quarta.  
Acabat el termini de presentació de sol·licituds, per resolució de la Presidència de les Corts s'aprovarà la relació de persones admeses i excloses, que es publicarà en el Butlletí Oficial de les Corts i assenyalarà, d'acord amb l'article 71 de la Llei de Règim Jurídic de les Administracions Públiques i del Procediment Administratiu Comú, el termini de 10 dies hàbils, comptats a partir de l'endemà de la publicació de la relació provisional de persones admeses i excloses, d'esmena dels defectes en què haja incorregut la persona interessada o, si és el cas, el d'al·legacions per a les persones excloses de la llista.  
En el cas que una persona en la seua sol·licitud opte pel torn de promoció interna i no reunisca els requisits establerts per a això, però sí per a optar pel torn lliure, quedarà admesa en aquest últim.  
En tot cas, a fi d'evitar errors i, en el supòsit de produir-se, possibilitar-ne l'esmena dins del termini i en la forma escaient, les persones aspirants comprovaran no sols que no figuren arreplegades en la relació provisional de persones admeses i excloses sinó, a més, que els seus noms i dades consten correctament en les pertinents relacions de persones admeses.  
Acabat aquest termini, i vistes les reclamacions i esmenats els defectes, si pertoca, es dictarà una resolució de la Presidència de les Corts que aprove la llista definitiva d'aspirants admesos i exclosos a la realització de les proves, tant dels que opten pel torn lliure com per promoció interna, la qual serà publicada en el Butlletí Oficial de les Corts i en la pàgina web de les Corts, www.cortsvalencianes.es.  
  
  
Sisena. Prova de coneixement del castellà  
Prova de coneixement del castellà per als aspirants que no posseïsquen la nacionalitat espanyola i el seu coneixement d'aquesta llengua no es deduïsca del seu origen:  
Amb caràcter previ a la realització de les proves de la fase d'oposició, els aspirants que no posseïsquen la nacionalitat espanyola hauran d'acreditar el coneixement del castellà per mitjà de la realització d'una prova, en la qual es comprovarà que posseeixen un nivell adequat de comprensió i expressió oral i escrita en aquesta llengua.  
El contingut d'aquesta prova s'ajustarà al que disposa el Reial Decret 1137/2002, de 31 d'octubre, pel qual es regulen els diplomes d'espanyol com a llengua estrangera.  
La prova es qualificarà con apte i no apte, i caldrà obtindre-hi la valoració d'apte per a passar a realitzar les proves de la fase d'oposició.  
  
El lloc i la data de realització d'aquesta prova es determinarà per mitjà d'una resolució de la Presidència de les Corts i es donarà a conèixer a les persones interessades en la mateixa resolució per mitjà de la qual es faça pública la llista definitiva de persones admeses i excloses.  
Queden eximits de realitzar aquesta prova els qui estiguen en possessió del diploma d'espanyol de nivell superior com a llengua estrangera establert pel Reial Decret 1137/2002, de 31 d'octubre, o del certificat d'aptitud en espanyol per a estrangers expedit per les escoles oficials d'idiomes o acrediten estar en possessió d'una titulació acadèmica espanyola expedida per l'òrgan oficial competent en el territori nacional.  
  
Setena. Proves selectives  
El procediment de selecció dels aspirants constarà de les fases següents, que es realitzaran simultàniament per als torns lliure i de promoció interna:  
1. Fase d'oposició.  
2. Fase de concurs.  
1. Fase d'oposició  
Desenvolupament de la fase d'oposició  
Aquesta fase es compon de tres parts: una part pràctica de caràcter obligatori i eliminatori, una teòrica, que constarà de tres exercicis obligatoris i eliminatoris, i una prova de valencià, de caràcter obligatori però no eliminatori.  
A) Part pràctica  
La part pràctica de l'oposició consistirà en els exercicis següents:  
  
a) Redacció per escrit d'un informe jurídic sobre qüestions de tramitació o procediment parlamentari o d'altres matèries detallades en l'annex II. Per a la realització de l'exercici l'opositor/ra podrà disposar de texts legals i col·leccions legislatives i de jurisprudència usuals i els índexs de tots ells, en paper o els que en suport electrònic siguen autoritzats prèviament pel tribunal. No s'hi podran utilitzar estudis doctrinals.  
b) Un informe de caràcter jurídic sobre alguna qüestió o conflicte relacionat amb les matèries enunciades en l'annex I. Per a la realització de l'exercici l'opositor/a podrà disposar de texts legals i col·leccions legislatives i de jurisprudència usuals i els índexs de tots ells, en paper o els que en suport electrònic siguen autoritzats prèviament pel tribunal. No s'hi podran utilitzar estudis doctrinals.  
En aquests dos exercicis, el tribunal podrà proposar fins a un màxim de dos casos pràctics perquè els aspirants puguen seleccionar-ne un per a desenvolupar-lo.  
Els exercicis a i b de la part pràctica podran celebrar-se en un mateix dia. Per a la realització de cada un d'ells els opositors/es disposaran d'un màxim de quatre hores. Entre ambdues proves hi haurà un interval mínim de dues hores.  
El tribunal puntuarà l'exercici a i el b conjuntament, fins a un màxim de 15 punts.  
Quedaran eliminats els opositors/es que en cada un dels exercicis no aconseguisquen una puntuació de, com a mínim, 4 punts.  
B) Part teòrica  
Consta de la realització dels exercicis següents:  
Primer exercici: consisteix a dissertar per escrit durant un temps màxim de quatre hores sobre quatre temes d'entre els que s'inclouen en el programa que figura en l'annex I, d'acord amb la distribució de matèries següent: un del grup I, un del grup II, un del grup III i un del grup IV.  
El tribunal traurà a la sort els quatre temes que s'han de desenvolupar.  
Segon exercici: consisteix en l'exposició oral durant un temps màxim de 45 minuts, distribuïts en 15 minuts per tema, sobre tres temes trets a la sort d'entre els que s'inclouen en el programa que figura en l'annex II, d'acord amb la distribució de matèries següent: un del grup I, un del grup II i un del grup III.  
Una vegada insaculats els temes pel tribunal i extrets els números corresponents per l'opositor/a, aquesta persona disposarà de deu minuts per a reflexionar-hi i redactar un guió per a l'exposició dels tres temes.  
  
Tercer exercici: consisteix a dissertar per escrit, durant un temps màxim de tres hores, sobre tres temes d'entre els que s'inclouen en el programa que figura en l'annex III, d'acord amb la distribució de matèries següent: un del grup I, un del grup II i un del grup III.  
  
El tribunal traurà a la sort els tres temes que s'han de desenvolupar.  
Cada un dels tres exercicis serà eliminatori i es qualificarà de 0 a 10 punts, i caldrà obtindre-hi un mínim de 5 punts per a passar a l'exercici següent.  
L'exercici primer i tercer de la part teòrica de la fase d'oposició s'ajustarà a les normes següents: una vegada que els opositors/res hagen acabat d'escriure, introduiran els folis que hagen redactat en un sobre, la solapa del qual firmaran amb el president/ta i el secretari/ària del tribunal, sota la custòdia del qual quedaran tots els sobres.  
Quan corresponga, d'acord amb la base de la convocatòria, els opositors/es obriran els sobres firmats per ells davant del tribunal. En aquest moment es realitzaran còpies dels exercicis per als membres del tribunal presents i, a continuació, els opositors/es procediran a la lectura, en acte públic, dels folis que hagen redactat, i perdran tots els seus drets els opositors/res que no complisquen el que s'ha prescrit en aquesta norma.  
  
El tribunal podrà acordar que la lectura dels exercicis primer i tercer, així com, el segon exercici, siguen gravats.  
C) Prova de valencià  
Consistirà en una prova a determinar pel tribunal sobre coneixements del valencià amb una duració de 30 minuts. Aquest exercici tindrà caràcter obligatori, però no eliminatori, i es qualificarà de 0 a 3 punts.  
  
Al final de la part pràctica A i part teòrica B ?exercicis primer, segon i tercer- es farà pública una relació de les persones aspirants aprovades, amb expressió de la puntuació aconseguida.  
Al final de la prova de valencià, es farà pública una relació de les persones aspirants amb expressió de la puntuació aconseguida.  
Si alguna de les aspirants no pot completar el procés selectiu a causa d'embaràs de risc o part, degudament acreditat, la seua situació quedarà condicionada a la finalització del procés i a la superació de les fases que hagen quedat ajornades; no podran demorar-se aquestes de manera que es menyscabe el dret de la resta de les persones aspirants i haurà de realitzar-se abans de la publicació de la llista dels aspirants que han superat el procés selectiu. La resolució del procés haurà d'ajustar-se a temps raonables, cosa que haurà de ser valorada pel tribunal.  
  
Qualificació final de la fase d'oposició  
Per a superar la fase d'oposició caldrà obtindre-hi un mínim de 23 punts, puntuació que serà determinada per la suma aritmètica de les qualificacions obtingudes en cada un dels exercicis esmentats de caràcter eliminatori.  
A continuació es configurarà una llista per a cada torn, ordenada per puntuació de major a menor, que contindrà tots les persones aspirants que hagen superat els exercicis de la fase d'oposició, d'acord amb els criteris establerts en les bases d'aquesta convocatòria.  
Cada membre del tribunal, després de la deliberació corresponent, qualificarà motivadament cada exercici. La puntuació dels exercicis s'obtindrà amb la mitjana aritmètica de les puntuacions de cada un dels membres del tribunal, mitjana que es fixarà com a qualificació de la persona aspirant en l'exercici que es tracte.  
La qualificació de la fase d'oposició serà determinada per la suma aritmètica de les qualificacions obtingudes en cada un dels exercicis esmentats, és a dir, exercicis de la part pràctica, exercicis de la part teòrica i prova de valencià.  
Desenvolupament dels exercicis  
La resolució de la Presidència de les Corts Valencianes que eleve a definitives les llistes de persones admeses i excloses, indicarà la data, el lloc i l'hora de la prova de castellà, si és el cas, així com de començament del primer exercici, que s'anunciarà al tauler d'anuncis de les Corts i en la pàgina web www.cortsvalencianes.es; així mateix, es publicarà en el Butlletí Oficial de les Corts amb una antelació no inferior a 30 dies hàbils.  
En tot cas, el primer exercici no s'iniciarà abans de sis mesos des de l'última publicació de la convocatòria.  
En la mateixa resolució s'indicarà l'ordre de crida de les persones aspirants que serà, de conformitat amb la Resolució de 10 de desembre de 2014, de la Conselleria d'Hisenda i Administració Pública, per ordre alfabètic de cognoms i començarà per la lletra W.  
L'anunci de la celebració dels restants exercicis es farà públic pel tribunal en la seu de les Corts i en la pàgina web www.cortsvalencianes.es, amb una antelació de 48 hores com a mínim.  
Les persones aspirants seran convocades per a cada exercici en crida única.  
Les persones aspirants hauran d'observar en tot moment les instruccions dels membres del tribunal o del personal ajudant o assessor durant la celebració dels exercicis, amb vista a l'adequat desenvolupament dels exercicis. Qualsevol alteració en el normal desenvolupament dels exercicis per un aspirant, quedarà reflectida en l'acta corresponent; aquest aspirant podrà continuar el desenvolupament de l'exercici amb caràcter condicional fins que el tribunal resolga sobre l'incident.  
  
Abans de l'inici de cada exercici, i sempre que s'estime convenient durant el desenvolupament d'aquest, els membres del tribunal, els seus ajudants o assessors comprovaran la identitat de les persones aspirants per mitjà de la presentació del document d'identitat o document equivalent per als nacionals d'altres estats a què fa referència la base segona, o del resguard amb fotografia, el passaport o el permís de conduir, sense que per a aquest efecte siguen vàlides les fotocòpies compulsades d'aquests documents. L'incompliment d'aquest requisit per algun aspirant determinarà la seua exclusió de la celebració de les proves.  
  
En el cas de familiars d'espanyols o nacionals dels altres estats membres de la Unió Europea, hauran d'acreditar el vincle.  
Les persones aspirants quedaran decaigudes en el seu dret si es personen en els llocs de celebració quan ja s'hagen iniciat les proves o per la inassistència a aquestes, encara que es dega a causes justificades, excepte en els supòsits arreplegats en la base setena de la convocatòria.  
  
Durant la realització dels exercicis no està permès l'ús de telèfons mòbils.  
Les persones aspirants podran utilitzar, en el desenvolupament de les proves selectives, qualsevol de les llengües oficials a la Comunitat Valenciana.  
La persona que presidisca el tribunal adoptarà les mesures oportunes per a garantir que els exercicis de la fase d'oposició, en els que això siga possible, siguen corregits sense que es conega la identitat dels aspirants.  
2. Fase de concurs  
Finalitzada la fase d'oposició, amb el resultat de l'últim exercici de la fase d'oposició, el tribunal exposarà al públic al tauler d'anuncis de les Corts i en la pàgina web www.cortsvalencianes.es, per a cada torn, la relació d'aspirants que, per haver superat tots els exercicis eliminatoris, han de passar a la fase de concurs, i els citarà perquè en el termini de 10 dies hàbils presenten la sol·licitud (segons el model que figura en l'annex V) dirigida al president de les Corts, en el registre de la cambra, adjuntant-hi la documentació acreditativa dels mèrits i experiència prevists en la convocatòria que hagen estat detallats en el currículum presentat juntament amb la sol·licitud de participació en el concurs oposició, d'acord amb el que preveu la base quarta de la convocatòria.  
  
Si els mèrits que s'al·leguen ja consten en el Departament de Gestió de Personal de les Corts Valencianes, només caldrà esmentar-los en el currículum sense aportar-los.  
La puntuació màxima en la fase de concurs serà de 12 punts.  
Desenvolupament del concurs  
Finalitzat el termini de presentació de la documentació, es reunirà el tribunal a l'efecte de baremar els mèrits al·legats i acreditats degudament, que es classificaran i puntuaran d'acord amb el barem següent:  
  
a) Docència de disciplines jurídiques en universitat, centre de l'administració pública o centre d'estudis superiors: fins a 1,50 punts.  
  
b) Títol de doctor en disciplina jurídica: 1 punt.  
c) Publicacions sobre matèries jurídiques, presentació de ponències o comunicacions en congressos o conferències desenvolupades sobre matèries d'índole jurídica, directament relacionades amb el dret parlamentari: fins a 1 punt.  
d) Expedient acadèmic de la llicenciatura de Dret o grau: fins a 1 punt.  
e) Assistència a congressos, cursos i seminaris relacionats amb el dret o l'administració pública: fins a 0,5 punts.  
f) Exercici efectiu de la professió d'advocat/da durant un termini mínim de tres anys: 0,50 punts; a partir de cinc anys: 1 punt.  
g) Serveis prestats en administracions o institucions públiques com a funcionari/ària durant el termini mínim d'un any:  
- En un lloc de treball per al qual s'exigeix títol de llicenciat/da o grau en Dret: fins a 1 punt.  
- En un lloc de treball amb funcions semblants a les d'aquesta convocatòria: fins a 2 punts.  
h) Coneixements de valencià, anglès, francès, italià o alemany: fins a 2 punts, i es concedirà una puntuació màxima per idioma de 0,40 punts.  
i) Segona llicenciatura directament relacionada amb les funcions del lloc de treball de lletrat/da: fins a 1 punt.  
  
La justificació dels mèrits indicats en l'anterior barem es realitzarà per qualsevol mitjà de prova admès en dret i, en particular:  
- Per a títols acadèmics: original o fotocòpia compulsada.  
- Per a serveis prestats en administracions o institucions públiques: certificat expedit per l'òrgan competent.  
- Per a acreditar l'exercici professional de l'advocacia: certificat expedit pel col·legi corresponent, així com documents que demostren l'efectivitat de l'exercici.  
- Per a acreditar la docència: certificat expedit per l'òrgan competent de què es tracte.  
- Per a tots els idiomes: títols i certificacions del centre docent corresponent.  
La qualificació final del concurs s'obtindrà amb la suma aritmètica de les puntuacions atorgades a cada un dels apartats del barem.  
  
Una vegada baremats els mèrits, el tribunal exposarà al públic la llista d'aspirants, amb la puntuació obtinguda en la fase de concurs, desglossada en els diferents apartats del barem, així com la de les persones aprovades amb la seua puntuació total, computada segons el que preveu el punt 2 d'aquesta base setena, i se'ls concedirà un termini de 10 dies hàbils perquè formulen, si és el cas, les reclamacions i esmenes que estimen pertinents en relació amb l'aplicació del barem.  
Qualificació final del concurs oposició  
Resoltes les possibles al·legacions i esmenes, el tribunal, per mitjà d'un anunci, publicarà en la seu de les Corts i en la pàgina web www.cortsvalencianes.es, per a cada torn, la relació definitiva dels aspirants aprovats amb la puntuació obtinguda.  
La qualificació final del concurs oposició serà determinada per la suma aritmètica dels punts obtinguts en la fase de concurs, en la d'oposició i en la prova de valencià.  
Els casos d'empat que es produïsquen es dirimiran de la manera següent: es donarà, en primer lloc, a la major puntuació obtinguda en la fase d'oposició i, si persisteix l'empat, aquest es dirimirà per sorteig.  
  
Huitena. Tribunal  
La presidència de la cambra ordenarà la publicació del tribunal qualificador que ha de jutjar el concurs oposició en el Butlletí Oficial de les Corts i en la pàgina web www.cortsvalencianes.es, amb una antelació mínima d'un mes respecte de la data de començament de les proves.  
El tribunal qualificador, que serà designat per la Mesa de les Corts, estarà compost de la manera següent:  
- Presidència: el president de les Corts o Vicepresidència en què delegue.  
- Vocals:  
· Dos membres de la Mesa de les Corts de diferent grup parlamentari.  
· El lletrat major o lletrat/da en qui delegue.  
· Funcionari/ària o funcionaris/àries de carrera de les Corts Valencianes amb titulació igual o superior a la requerida per a les places convocades.  
· Un catedràtic/a o professor/a titular d'universitat a proposta de les universitats valencianes o membre d'un cos anàleg al de la convocatòria de les Corts Generals o del parlament d'una comunitat autònoma.  
  
· Una persona en representació del Consell de Personal, amb veu però sense vot.  
- Secretaria: un funcionari/ària de carrera de les Corts, que actuarà a aquest efecte amb veu però sense vot.  
Els membres del tribunal que siguen membres de la Mesa de les Corts no podran superar la resta dels membres del tribunal amb dret de vot.  
El tribunal quedarà constituït, a més, pels suplents respectius que, simultàniament amb els titulars, hauran de designar-se.  
En el cas que es produïsca la pèrdua de les condicions en virtut de les quals s'haja efectuat el nomenament dels membres del tribunal, després d'aquest, la Mesa de les Corts podrà procedir a la consegüent substitució del membre que es tracte, la qual serà publicada en el Butlletí Oficial de les Corts, així com en la pàgina web www.cortsvalencianes.es.  
El tribunal podrà utilitzar sota la seua direcció ajudants o col·laboradors per a agilitzar les proves. Així mateix, podrà disposar la incorporació al seu treball d'assessors especialistes per a les proves que considere convenients; aquests assessors limitaran la seua actuació a l'exercici de la seua especialitat tècnica i no tindran vot en cap cas.  
Els membres del tribunal, així com els assessors, hauran d'abstindre's d'intervindre i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstindre's aquells que hagueren realitzat tasques de preparació d'oposicions de les persones aspirants en els cinc anys anteriors a la publicació d'aquesta convocatòria.  
El tribunal no podrà constituir-se ni actuar sense l'assistència de, com a mínim, cinc dels seus membres, titulars o suplents indistintament.  
El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats, modificada per la Llei 4/1999, de 13 de gener.  
Corresponen al tribunal les funcions relatives a la determinació concreta del contingut dels exercicis i a la qualificació de les persones aspirants, tant en la fase de concurs com en la d'oposició, així com, en general, l'adopció de totes les mesures que siguen necessàries amb vista al desenvolupament correcte de les proves selectives, per a la qual cosa disposarà de la facultat d'interpretació d'aquestes bases.  
El tribunal, a l'efecte d'indemnitzacions per assistència a les sessions, es regirà d'acord amb el que disposa l'acord de la Mesa de les Corts sobre el pressupost de les Corts per a l'any 2016, així com per la normativa que es puga publicar en actualització de l'anterior.  
A l'efecte de comunicacions i de qualsevol altra incidència, el tribunal tindrà la seua seu al Palau de les Corts, en la plaça de Sant Llorenç, número 4, de València.  
  
Novena. Relació definitiva i presentació de documents  
Finalitzat el concurs oposició, es farà pública la llista de les persones opositores aprovades, per a cada torn, amb la seua puntuació total, que s'elevarà a la Mesa de les Corts amb la corresponent proposta de nomenament.  
El tribunal no podrà proposar el nomenament ni declarar que ha superat el concurs oposició un nombre d'aspirants superior al de places convocades.  
La llista definitiva s'exposarà al tauler d'anuncis de les Corts i es publicarà en el Butlletí Oficial de les Corts i en la pàgina web de les Corts, www.cortsvalencianes.es.  
Les persones aspirants proposades pel tribunal per a ocupar les places hauran de presentar en el Departament de Gestió de Personal, dins del termini de 20 dies hàbils comptats a partir del dia que es faça pública en el Butlletí Oficial de les Corts la llista de persones aprovades, els documents següents:  
1) Certificat de naixement, expedit pel registre civil corresponent, o fotocòpia compulsada del DNI o document equivalent per als nacionals d'altres estats a què fa referència la base segona.  
  
2) Certificat mèdic acreditatiu de posseir la capacitat física i psíquica necessària per a l'exercici de les funcions del lloc de treball ofert.  
  
3) Fotocòpia compulsada del títol acadèmic exigible segons el que estableix la base segona de la present convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, una fotocòpia compulsada de la credencial que acredite l'homologació que corresponga.  
4) Declaració jurada o promesa de no haver estat separat del servei públic per mitjà d'expedient disciplinari ni trobar-se inhabilitat penalment per a l'exercici de la funció pública.  
Els aspirants que no posseïsquen la nacionalitat espanyola hauran de presentar una declaració jurada o promesa de no estar sotmesos a sanció disciplinària o condemna penal que impedisca, en el seu estat, l'accés a la funció pública.  
  
Deu. Nomenament i adscripció  
Transcorregut el termini de presentació de la documentació i una vegada comprovada la conformitat dels documents presentats, la Mesa de les Corts formularà el nomenament corresponent, que serà publicat en el Butlletí Oficial de les Corts, en la pàgina web de les Corts, www.cortsvalencianes.es, i notificat a les persones interessades.  
  
Aquestes hauran d'incorporar-se al servei de les Corts en el termini de 20 dies hàbils, comptats a partir de la notificació.  
La persona aspirant seleccionada que, dins del termini establert, i excepte casos de força major, no presente la documentació acreditativa o d'aquesta es dedueix que no té algun dels requisits exigits, no podrà ser nomenada funcionària de les Corts, sense perjudici de la responsabilitat en què poguera haver incorregut per falsedat en la seua sol·licitud de participació. La plaça no ocupada per la persona aspirant que no presente la documentació quedarà vacant.  
  
Onze. Borsa de treball  
A la finalització del procés selectiu la Mesa de les Corts procedirà a la constitució de la borsa de treball, de conformitat amb l'article tercer del Reglament per a la selecció de personal interí de les Corts, de 2 de desembre de 2014 (Butlletí Oficial de les Corts de 05.12.2014).  
  
  
  
Dotze. Recursos  
Aquesta convocatòria, les seues bases i tots els actes administratius que siguen dictats per a desplegar-la, excepte les actuacions del tribunal, podran ser impugnats per les persones interessades per mitjà de la interposició d'un recurs contenciós administratiu, en el termini de dos mesos comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.c i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament un recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que s'estime procedent.  
Contra els actes del tribunal es podrà interposar un recurs davant de la Mesa de les Corts, en el termini d'un mes comptat a partir de l'endemà de la seua publicació, segons el que preveu l'article 54 de l'Estatut del Personal de les Corts Valencianes.  
La Mesa de les Corts completa el contingut de les bases esmentades i adopta una resolució definitiva en totes les qüestions que es deriven de la seua aplicació.  
Cosa que es publica per a coneixement general, de conformitat amb el que estableix l'article 95.1 del Reglament de les Corts.  
  
Palau de les Corts, València, 19 de gener de 2016.- El president: Enric Morera i Català. El secretari primer: Emilio Argüeso Torres.  
  
  
  
ANNEX I  
  
Grup I. Fonts del dret i tècnica normativa  
  
Tema 1. Les fonts  
Disseny constitucional de les fonts internes del dret: les normes escrites. El costum. Els principis generals del dret. La jurisprudència com a norma jurídica. L'efecte normatiu d'algunes sentències.  
  
Tema 2. Les normes jurídiques escrites  
Alguns tipus: normes de conducta, normes de competència. Les normes generals i les singulars. En particular, les lleis de convalidació i les autoaplicatives. La doctrina del Tribunal Constitucional sobre les lleis singulars.  
Tema 3. La dimensió temporal de les normes jurídiques escrites  
L'inici de la vigència. La publicació oficial com a pressupòsit. La retroactivitat i la irretroactivitat: les normes transitòries.  
Tema 4. La dimensió espacial de les normes jurídiques escrites i les seues excepcions  
Dret internacional privat. Comunitats autònomes i conflictes de lleis: l'efecte extraterritorial de les normes autonòmiques.  
Tema 5. L'aplicació i la interpretació de les normes jurídiques escrites  
L'inici de la vigència de les normes escrites. Les llacunes en les normes escrites, l'analogia i l'equitat.  
Tema 6. La pèrdua de vigència de les normes jurídiques escrites  
La derogació. La inderogabilitat singular dels reglaments. La declaració de nul·litat: efectes.  
Tema 7. Efectes de les normes jurídiques  
L'aplicabilitat de les normes jurídiques. Inexcusabilitat del compliment i l'error en el dret.  
Tema 8. Alguns tipus de lleis estatals i la seua incidència sobre l'ordenament autonòmic (I)  
Lleis ordinàries i lleis orgàniques. La reserva material de llei orgànica, el procediment d'elaboració i de modificació. Les lleis marc. Les lleis d'harmonització. Lleis de transferència o delegació.  
Tema 9. Alguns tipus de lleis estatals i la seua incidència sobre l'ordenament autonòmic (II)  
Les lleis de bases. La seua modificació. Doctrina del Tribunal Constitucional sobre els efectes de la legislació bàsica sobrevinguda en la normativa autonòmica de desenvolupament.  
Tema 10. Tècnica normativa (I)  
Les directrius de tècnica normativa: naturalesa i contingut. Els principis de la bona regulació. La planificació i l'avaluació normativa.  
  
Tema 11. Tècnica normativa (II)  
El llenguatge normatiu. Títol de les normes. Estructura formal de les normes jurídiques. La part final de les normes jurídiques. Doctrina constitucional sobre les reproduccions normatives. La modificació de les lleis i la unitat temàtica.  
Tema 12. El procediment administratiu d'elaboració dels projectes de llei i dels projectes de reglaments  
Iniciativa i tràmits en el dret estatal i autonòmic valencià. En particular, la participació ciutadana. Els vicis en el procediment d'elaboració de la llei i del reglament. Doctrina constitucional i de la jurisdicció ordinària.  
Tema 13. Els tractats internacionals  
Concepte de tractats internacionals. Classes de tractats internacionals. Procediment intern d'elaboració. La integració dels tractats en el dret intern. Posició dels tractats en el sistema de fonts del dret.  
  
Tema 14. Les fonts del dret de la Unió Europea  
Dret originari. Les normes del dret derivat. El costum i els principis generals del dret en el dret comunitari. La jurisprudència del Tribunal de Justícia de la Unió Europea.  
Tema 15. Criteris que inspiren la relació entre el dret comunitari i el dret intern  
La primacia. Eficàcia o aplicabilitat directa. El principi d'autonomia institucional i de llibertat procedimental en la transposició del dret europeu. L'aplicació uniforme del dret europeu. Responsabilitat dels estats membres per la infracció del dret comunitari.  
  
Tema 16. Els actes normatius del govern amb rang de llei (I)  
Decrets legislatius: límits i requisits constitucionals. Modalitats. El control parlamentari i judicial dels decrets legislatius.  
Tema 17. Els actes normatius del govern amb rang de llei (II)  
El decret llei: concepte i caràcters. Pressupòsit habilitant. Límits materials i formals. El control parlamentari i judicial.  
Tema 18. El reglament de l'administració  
Concepte i delimitació de figures afins. Naturalesa i fonament de la potestat reglamentària. El sistema de relacions entre la llei i el reglament de l'administració. L'àmbit i la funcionalitat de la potestat reglamentària. Límits de la potestat reglamentària. El control judicial de la potestat reglamentària.  
Tema 19. Els principis constitucionals que inspiren les relacions entre el dret de l'estat i el de les comunitats autònomes.  
La competència residual. Principi de prevalença. Principi de supletorietat.  
  
  
  
Grup II. Teoria de l'estat i dret constitucional  
  
A) Part general  
Tema 1. L'estat  
Concepte. Caràcters del règim d'estat. Elements de l'estat.  
Tema 2. Formes d'estat  
L'estat unitari, l'estat federal i l'estat autonòmic: concepte, naturalesa, característiques i tipus. Unions d'estat: unió personal i unió real. La confederació. La Unió Europea.  
Tema 3. L'estat democràtic. L'estat de dret. L'estat social  
  
Consideracions generals i característiques.  
Tema 4. La constitució  
Diversos sentits del terme constitució. Antecedents de concepte modern de constitució. La formació del concepte modern de constitució.  
  
Tema 5. Evolució del constitucionalisme  
El constitucionalisme revolucionari. El constitucionalisme d'influència anglesa. El constitucionalisme democràtic i les seues alternatives. Extensió i crisi del constitucionalisme.  
Tema 6. La constitució. Contingut. El poder constituent. Concepte i classes  
El concepte formal i material de constitució. Tipologia de constitucions. Contingut i estructura bàsica de les constitucions. Doctrina del poder constituent.  
Tema 7. Les garanties constitucionals: el control de constitucionalitat  
Les garanties constitucionals. La defensa de la constitució. El sistema de control no jurisprudencial. Els sistemes de control jurisdiccional.  
  
Tema 8. Les garanties constitucionals i la defensa de la constitució  
  
Els estats excepcionals. La constitució i el canvi constitucional. Revisió constitucional i les seues classes. Revisió expressa de la constitució. Les modificacions constitucionals. La reforma constitucional i els seus límits.  
Tema 9. Els sistemes de govern constitucional  
Característiques. Govern constitucional i democràcia. Tipologia de govern constitucional. Models de democràcia.  
Tema 10. El parlamentarisme  
Sorgiment del sistema parlamentari a Anglaterra. El sistema parlamentari clàssic. Característiques del sistema del govern parlamentari. Evolució del sistema parlamentari al Regne Unit. Adaptació del sistema parlamentari en el continent.  
Tema 11. El presidencialisme  
La Constitució de 1787. La formació del sistema presidencial i l'àmbit de la praxi en el model constitucional. El presidencialisme nord-americà. Les variants del sistema presidencial.  
Tema 12. Les altres formes de govern constitucional  
Semipresidencialisme. Règim directorial. Govern convencional d'una assemblea. Sistema semiparlamentari.  
Tema 13. Les institucions del govern constitucional: la representació  
Concepte de la representació. Mandat imperatiu i mandat representatiu. L'estructura de representació. L'objecte i els fins de la representació.  
Tema 14. El parlament  
El parlament en l'estat constitucional. Bicameralisme i unicameralisme. L'estatut dels parlamentaris. Els reglaments parlamentaris.  
  
Tema 15. Les funcions del parlament  
Funció legislativa. Funció financera. Funció d'impuls polític. Funció de control.  
Tema 16. L'executiu  
La direcció de l'Estat. L'executiu unipersonal. L'executiu col·legiat. Les relacions amb el parlament. L'executiu i funcions de govern: la funció governativa o funció política del govern. La funció administrativa. Funcions normatives, la potestat reglamentària i la funció legislativa.  
  
Tema 17. El poder judicial  
La funció jurisdiccional i el poder judicial. Evolució històrica. El poder judicial en els estats contemporanis. Sistemes de configuració. La participació popular en la funció jurisdiccional: el jurat.  
  
B) Dret constitucional espanyol  
Tema 18. L'evolució del constitucionalisme espanyol  
Introducció. Fase revolucionària. Institucions de la monarquia liberal. La república.  
Tema 19. Característiques generals i fórmula política de la Constitució espanyola  
Característiques generals. La constitució en sentit propi: la fórmula política de la constitució. La forma política de la Constitució espanyola de 1978. La constitució en l'ordenament espanyol.  
Tema 20. Partits polítics i representació  
Els partits polítics i la Constitució espanyola de 1978. Règim jurídic dels partits. El sistema espanyol de partits polítics. El fenomen de la representació.  
Tema 21. Les Corts Generals (I)  
El parlament en l'estat constitucional. Composició i elecció. El bicameralisme en la Constitució. El Senat.  
Tema 22. Les Corts Generals (II)  
Els reglaments parlamentaris. L'estatut dels parlamentaris. L'organització interna de les cambres. El treball parlamentari.  
Tema 23. Les Corts Generals (III)  
Les potestats del Parlament. Potestat legislativa. Potestat financera. Potestat d'impuls. Poder de control parlamentari.  
Tema 24. Els instituts de democràcia semidirecta  
Referèndum, plebiscit i iniciativa legislativa.  
Tema 25. El govern (I)  
L'executiu col·legiat. L'organització del govern i de l'administració. El règim jurídic dels alts càrrecs: idoneïtat, règim de conflicte d'interessos i d'incompatibilitats. Infraccions i sancions. Les declaracions i el seu registre.  
Tema 26. El govern (II)  
Funcions i potestats. La funció governativa o funció política del govern. La funció administrativa. Les funcions i potestats normatives.  
  
Tema 27. El sistema parlamentari  
Les relacions Govern-Parlament i la seua crisi. El sistema de govern parlamentari espanyol. El paper del cap de l'Estat. El principi de confiança. El principi de responsabilitat. La dissolució del Parlament.  
  
Tema 28. El poder judicial  
La regulació de la justícia en el dret espanyol: Els principis constitucionals del poder judicial. Els sistemes de selecció dels jutges. L'organització dels jutjats i tribunals ordinaris. El Ministeri Fiscal. La participació ciutadana en l'administració de justícia: el jurat. El Consell General del Poder Judicial: composició i funcions.  
Tema 29. Òrgans amb rellevància constitucional  
Consideracions generals. Jurisdicció comptable: Tribunal de Comptes. Funció consultiva: el Consell d'Estat. Tutela dels drets fonamentals: el Defensor del Poble.  
Tema 30. El Tribunal Constitucional  
La naturalesa de la jurisprudència constitucional. El Tribunal Constitucional espanyol. Competència del Tribunal Constitucional. L'eficàcia de les sentències del Tribunal Constitucional.  
Tema 31. Garanties constitucionals. Els estats excepcionals  
La defensa extraordinària de la Constitució i les seues modalitats. Els estats excepcionals i la seua regulació legal.  
Tema 32. La reforma constitucional  
La reforma constitucional i el seu sentit. Els procediments de revisió constitucional. Els límits de la reforma constitucional.  
  
  
Grup III. Drets, llibertats i deures constitucionals  
  
Tema 1. Origen i evolució  
Les declaracions de drets a Europa i als Estats Units. La internacionalització i les garanties dels drets. Els deures constitucionals.  
  
Tema 2. Concepte i classes de drets en la Constitució espanyola  
Els drets fonamentals. Garanties normatives. Titularitat. Límits. Eficàcia. Condicions d'exercici. Interpretació  
Tema 3. La igualtat  
La igualtat davant de la llei i en la llei. Diferenciació i discriminació. La discriminació positiva: límits a l'acció dels poders públics. Igualtat de gènere: desenvolupament normatiu.  
Tema 4. Dret a la tutela judicial efectiva  
Contingut. Jutge ordinari predeterminat per la llei. Accés al sistema judicial. El curs del procés. La indefensió.  
Tema 5. Drets individuals (I)  
Dret a la vida. Dret a la integritat física i moral. Llibertat religiosa i ideològica. Dret a l'honor, a la intimitat personal i familiar i a la pròpia imatge. Protecció judicial.  
Tema 6. Drets individuals (II)  
El dret a la llibertat i a la seguretat personal. El dret a la legalitat punitiva. El dret al secret de les comunicacions. La inviolabilitat del domicili. El dret a la protecció de dades de caràcter personal. La llibertat de circulació i de residència.  
Tema 7. Llibertat d'expressió  
Delimitació: llibertat d'expressió i d'informació. La llibertat d'ensenyament i el dret a l'educació. L'autonomia universitària. Els límits a la llibertat d'expressió. Les garanties d'exercici. El marc constitucional dels mitjans de comunicació.  
Tema 8. Drets de participació (I)  
Els drets de reunió. La llibertat d'associació: delimitació positiva i negativa. Les associacions amb rellevància constitucional.  
Tema 9. Drets de participació (II)  
Els partits polítics. Creació i adquisició de personalitat jurídica. Organització, funcionament i activitats del partit polític. Dissolució o suspensió judicial dels partits polítics. Finançament dels partits polítics.  
  
Tema 10. Drets de participació (III)  
La participació en assumptes públics. La titularitat del dret de participació política. La participació a través de representants. La participació directa. El dret de participació passiva: accés, permanència i exercici de càrrecs públics. Accés a la funció pública. El dret de petició.  
  
Tema 11. Drets socials  
Els drets de sindicació i de vaga. Dret a la negociació col·lectiva.  
  
Tema 12. El sistema de garanties i la seua suspensió  
Límits en poder legislatiu. Protecció judicial interna i internacional: el recurs judicial davant de la jurisdicció ordinària. El recurs d'empara. La protecció davant del Tribunal Europeu de Drets Humans. Les garanties extrajudicials: el Defensor del Poble i els seus homònims autonòmics. Els estats d'alarma, excepció i setge. Suspensió individual de determinats drets  
Tema 13. Drets de l'àmbit econòmic  
Dret de propietat i dret de llibertat d'empresa.  
Tema 14. Els principis rectors de la política social i econòmica  
Definició constitucional. La seua eficàcia jurídica. Efectes de la falta de ratificació per Espanya de la Carta social Europea.  
  
Grup IV: Dret administratiu  
  
Tema 1. Teoria general de l'organització administrativa  
Els elements determinants de l'organització administrativa. Els models organitzatius de les administracions públiques. Els factors que intervenen en la creació i l'extinció de les organitzacions públiques. La personalitat jurídica de les administracions públiques: capacitat d'obrar de les administracions públiques. Limitacions a la capacitat d'obrar de les administracions públiques. El sotmetiment de les persones jurídic públiques al dret administratiu i al dret privat.  
Tema 2. Visió estàtica i dinàmica de l'organització administrativa  
Noció d'òrgan administratiu. Classes d'òrgans administratius. El titular d'òrgan administratiu i els empleats públics. La competència: l'assignació de la competència. Alteracions en l'exercici de les competències: delegació de competència, la seua delimitació d'altres figures afins: la delegació de signatura. L'encàrrec de gestió. La substitució. L'avocació. Anàlisi particular dels mitjans propis. Els conflictes interorgànics.  
Tema 3. La pluralitat d'administracions públiques (I)  
Tipologia de les administracions públiques: les administracions territorials i institucionals. Les administracions institucionals dependents d'un òrgan governatiu: classes i mitjans de control. L'associació d'administracions públiques. Especial referència als consorcis. Les entitats privades de l'administració: classes. Les administracions independents.  
  
Tema 4. La pluralitat d'administracions públiques (II)  
Principis i criteris de relació entre administracions públiques territorials: autonomia, descentralització, el deure general de col·laboració, la cooperació i la coordinació.  
Tema 5. La pluralitat d'administracions públiques (III)  
Les alteracions intersubjectives de la competència: competències assignades a una altra administració territorial: competències delegades o transferides per l'Estat a les comunitats autònomes (article 150 CE), delegació de competències en les administracions locals. La gestió ordinària i L'encàrrec de gestió.  
Tema 6. L'administració corporativa  
Origen i evolució històrica. La seua consideració a la llum de la llibertat d'associació. Especial referència als col·legis professionals i a les federacions esportives.  
Tema 7. L'administració general de l'Estat  
Les competències de l'administració general de l'Estat. L'organització de l'administració general de l'Estat: central, perifèrica i exterior.  
Tema 8. L'autonomia territorial  
Els principis constitucionals de l'estat autonòmic. Els elements de les comunitats autònomes: el territori i la seua alteració, la població i les potestats administratives.  
Tema 9. L'administració local (I)  
Sentit i abast del reconeixement constitucional de l'autonomia local. Mitjans en defensa de l'autonomia local. En particular, el conflicte en defensa de l'autonomia local  
Tema 10. Administració local (II)  
El repartiment de competències entre l'Estat i les comunitats autònomes en matèria de règim local. Les competències de les entitats locals en la Llei de bases de règim local. Especial referència a la competència municipal.  
Tema 11. Administració local (III)  
Els caràcters generals de l'administració local. Les principals entitats locals. Entitats locals de règim comú i de règim especial.  
  
Tema 12. Els controls sobre les administracions territorials  
El concepte de control i els seus límits constitucionals. Els poders d'intervenció de l'article 155 de la Constitució. Controls sobre les administracions locals en el marc de la Llei de bases del règim local: controls ordinaris i controls extraordinaris.  
Tema 13. El sotmetiment de l'administració a la llei i al dret  
Teories sobre el principi de legalitat. Els principis polítics que les sustenten. El principi de legalitat en la Constitució espanyola. Tipicitat competencial. Tipicitat procedimental. Tipicitat pressupostària i tipicitat teleològica.  
Tema 14. Les potestats administratives  
Mecanismes d'atribució. Potestats reglades i potestats discrecionals. Notes bàsiques de la discrecionalitat: distinció dels conceptes jurídics indeterminats. El denominat marge d'apreciació. El control judicial de l'exercici de la potestat discrecional  
Tema 15. Els béns de les administracions públiques  
El domini públic. Concepte i característiques constitucionals. Titulars del domini públic. Prerrogatives de l'administració sobre els béns de domini públic. La utilització del domini públic. Els béns patrimonials i el seu règim de protecció. Els béns comunals.  
Tema 16. Ocupació pública (I)  
Distribució constitucional de competències en matèria d'ocupació pública. Classes d'empleats públics. L'accés a l'ocupació pública. Procediments de selecció.  
Tema 17. Ocupació pública (II)  
Classes de funcionaris públics. Ingrés en la funció pública de carrera i accés al lloc de treball. Situacions dels funcionaris públics. Drets i obligacions. Règim disciplinari.  
Tema 18. El procediment administratiu (I)  
La noció de procediment administratiu. La distribució de la competència entre l'Estat i les comunitats autònomes per a regular els procediments administratius. Els principis generals del procediment.  
Tema 19. El procediment administratiu (II)  
El procediment de preparació de la decisió. L'administració instructora. Les causes d'abstenció i de recusació. Els interessats. Les fases del procediment administratiu. En particular, el procediment electrònic.  
  
Tema 20. Les manifestacions de l'activitat administrativa  
Activitat formal: actes, convenis i contractes. Activitat material o tècnica. Activitat informal. L'acte administratiu: concepte i elements. Els convenis i les seues classes.  
Tema 21. Validesa i eficàcia de l'acte administratiu  
Els actes definitius i de tràmit: la doctrina dels actes separables. La resolució expressa. El silenci administratiu i els seus sentits. Condicionaments de l'eficàcia: la notificació i la publicació. Especial referència a la notificació electrònica. La retroactivitat de l'eficàcia. La suspensió de l'eficàcia de l'acte administratiu.  
Tema 22. El compliment de l'acte administratiu  
L'execució forçosa dels actes administratius: principis generals. Els procediments d'execució forçosa. Constrenyiment sobre el patrimoni. Execució subsidiària. Multa coercitiva. Compulsió sobre les persones. Desnonament administratiu.  
Tema 23. Els vicis de legalitat de l'acte administratiu  
La invalidesa de l'acte administratiu. Anul·labilitat. Nul·litat. Irregularitats no invalidants. Convalidació, conversió i incomunicació de la invalidesa.  
Tema 24. Revisió administrativa dels actes administratius (I)  
La revisió d'ofici de l'acte administratiu. Principis generals. La revisió per motius de legalitat. Revisió d'actes nuls i d'actes anul·lables. El recurs de lesivitat. La revocació-sanció. La revocació per motius d'oportunitat. La rectificació d'errors  
Tema 25. Revisió administrativa dels actes administratius (II)  
Anàlisi dels recursos ordinaris: recurs d'alçada, recurs de reposició, recurs extraordinari de revisió. El recurs especial en matèria de contractació. Les reclamacions economicoadministratives. Les reclamacions prèvies a la via judicial civil i social. Altres procediments d'impugnació, en particular, la conciliació, la mediació i l'arbitratge.  
  
Tema 26. El ciutadà i el seu accés als serveis públics  
Capacitat jurídica i capacitat d'obrar. Situacions jurídiques actives i passives. Concepte i classes dels serveis públics. Especial referència als serveis d'interès econòmic general.  
Tema 27. El dret d'accés a la informació  
La transparència dels poders públics. Àmbit subjectiu d'aplicació. El dret a la informació activa i passiva en la Llei de Transparència de l'Estat i de la Comunitat Valenciana. Mitjans de defensa del dret a la informació i òrgans administratius competents en l'Estat i a la Comunitat Valenciana. La reutilització de la informació del sector públic  
  
Tema 28. La contractació administrativa  
Principis de la contractació administrativa: bloc normatiu. Àmbit subjectiu d'aplicació de la legislació de contractes del sector públic. Classes de contractes de les administracions públiques: contractes administratius i contractes privats. Els procediments de selecció dels empresaris. Els procediments de contractació.  
Tema 29. La intervenció administrativa sobre les activitats econòmiques i de serveis dels particulars  
Els pressupòsits constitucionals. Les transformacions derivades del mercat únic europeu. Modalitats d'intervenció: autorització prèvia, declaració responsable i comunicació prèvia.  
Tema 30. L'activitat promocional o de foment  
Les tècniques de foment. Els incentius econòmics. El règim jurídic de les subvencions públiques. Mitjans de control. Les ajudes econòmiques i el principi de lliure competència.  
Tema 31. L'expropiació forçosa  
Pressupòsits constitucionals de l'expropiació. Modalitats expropiatòries. Especial referència a la doctrina constitucional sobre les expropiacions legislatives. Els subjectes. L'objecte. Els procediments: ordinari i urgent. Les garanties de l'expropiat.  
Tema 32. La potestat sancionadora  
Fonament constitucional. Principi de legalitat i reserva de llei. Titulars de la potestat sancionadora: garantia material i garantia formal. Les sancions i la seua graduació.  
Tema 33. La responsabilitat de l'administració  
Evolució històrica i marc constitucional de la responsabilitat. Pressupòsits i requisits per a la seua exigència. Concurrència d'administracions responsables. Els procediments d'exigència de la responsabilitat. L'acció de tornada  
  
  
ANNEX II  
  
Grup I. Dret autonòmic  
  
A) Part general  
Tema 1. La naturalesa dels estats composts  
L'estat unitari. Els estats composts: unions d'estats, estat federal i estat regional.  
Tema 2. Evolució del model territorial espanyol  
Antecedents històrics. El procés autonòmic. Les diferents fases del desenvolupament del procés autonòmic  
Tema 3. Europa i el procés de descentralització  
Europeïtzació de l'ordenament constitucional i participació dels ens descentralitzats. Mecanismes de participació Estat-comunitats autònomes en assumptes europeus. La participació dels ens descentralitzats en el sistema institucional europeu. Regulacions estatutàries.  
  
Tema 4. Els principis de l'estat autonòmic  
Trets generals. Principi d'unitat. Principi d'autonomia. Principi de solidaritat. Principi de cooperació. Principi d'igualtat.  
Tema 5. Els ordenaments jurídics complexos i els seus sistemes d'interrelacions  
Estats composts i unitat/pluralitat d'ordenaments jurídics. La conformació d'un ordenament multinivell.  
Tema 6. Els estatuts d'autonomia  
Concepte i naturalesa. El procediment d'elaboració dels estatuts. El contingut dels estatuts. La reforma dels estatuts. Últims processos de reforma estatutària.  
Tema 7. Les lleis i les normes amb força de llei autonòmiques  
Concepte de llei autonòmica. Classes de lleis autonòmiques: lleis de desenvolupament bàsic, estatutari i lleis provisionals. Els decrets legislatius autonòmics. Els decrets lleis autonòmics.  
Tema 8. Les declaracions estatutàries de drets i llibertats   
La configuració dels drets. La constitucionalitat del reconeixement de drets i llibertats en els estatuts d'autonomia. Naturalesa jurídica, límits i sistema de prevenció de les declaracions estatutàries de drets i llibertats. Els continguts estatutaris en matèria de drets i llibertats.  
  
Tema 9. Les institucions  
El sistema institucional de les comunitats autònomes. Òrgans legislatius. Òrgans executius. Els òrgans judicials.  
Tema 10. Les competències de les comunitats autònomes  
Trets generals. El sistema constitucional i estatutari de distribució de competències. El sistema de distribució competencial en les últimes reformes estatutàries. L'atribució estatutària de competències.  
Tema 11. Les relacions institucionals de les comunitats autònomes  
  
Consideracions generals. Relacions entre l'Estat i les comunitats autònomes. Les relacions entre les comunitats autònomes. Les relacions exteriors de les comunitats autònomes.  
Tema 12. El sistema de finançament autonòmic i el model d'estat  
  
Model de finançament autonòmic i model d'estat. Els principis de la hisenda autonòmica: principi d'autonomia, principi de solidaritat, principi de cooperació i principi d'estabilitat pressupostària.  
  
Tema 13. Les competències financeres i els recursos de les comunitats autònomes  
Les competències normatives en matèria de recursos. Competències en matèria de gestió, recaptació, inspecció, potestat sancionadora i revisió. Imposts i tributs propis. Transferències de l'Estat. Altres ingressos. Control intern i extern del pressupost de les comunitats autònomes  
  
  
B) Dret autonòmic valencià  
Tema 14. L'autonomia valenciana  
Aproximació històrica i Avantprojecte d'estatut. Via valenciana a l'autonomia. Modificacions proposades de reforma i comissions d'estudi per a la reforma de l'Estatut d'autonomia en la IV i V Legislatura. La tramitació de l'Estatut d'Autonomia: la Llei Orgànica 1/2006, de 10 d'abril  
Tema 15. L'Estatut d'Autonomia de la Comunitat Valenciana (I)  
Naturalesa jurídica. Elements de la Comunitat. Denominació: condició política.  
Tema 16. L'Estatut d'autonomia de la Comunitat Valenciana (II)  
El dret foral valencià. Drets dels valencians. Competències de la Comunitat Valenciana: règim jurídic i classificació.  
Tema 17. L'Estatut d'autonomia de la Comunitat Valenciana (III)  
Les relacions de la Comunitat Valenciana: relacions amb l'Estat i altres comunitats autònomes. Relacions amb la Unió Europea. Acció exterior.  
Tema 18. Les Corts Valencianes (I)  
Història. Configuració estatutària de les Corts. Composició i sistema electoral. Subjectes parlamentaris. Estructura orgànica. El Reglament de les Corts.  
Tema 19. Les Corts Valencianes (II)  
Òrgans rectors de la cambra: Presidència, Mesa i Junta de Síndics  
Òrgans de treball: Ple de les Corts. Comissions parlamentàries. Diputació Permanent. Administració de les Corts i règim jurídics del seu personal  
Tema 20. Les Corts Valencianes (III)  
Funcions de les Corts. La funció legislativa: procediment i especialitats. Funció financera i pressupostària. Llei de pressuposts. Altres funcions financeres i pressupostàries  
Tema 21. Funcions de les Corts Valencianes  
La funció d'impuls polític. La funció de control polític. Altres funcions de les Corts Valencianes.  
Tema 22. La Presidència de la Generalitat  
Elecció i nomenament del president de la Generalitat. Estatut personal del president de la Generalitat. Funcions del president de la Generalitat. L'estatut d'expresidents de la Generalitat.  
Tema 23. El Consell de la Generalitat  
Seu del Consell. Composició i nomenament dels seus membres. Funcionament del Consell. Funcions. Estatut i funcions dels consellers.  
  
Tema 24. El Síndic de Greuges  
Naturalesa de l'òrgan. Àmbit competencial. Estatut del Síndic. Adjunties del Síndic. L'activitat de la Sindicatura.  
Tema 25. La Sindicatura de Comptes  
Òrgans de control extern en el context estatal i autonòmic comparat. Règim jurídic bàsic de la Sindicatura de Comptes. Elecció, nomenament i estatut jurídic dels seus membres. Composició, organització i funcions.  
  
Tema 26. El Consell Valencià de Cultura  
Configuració estatutària. Elecció i nomenament. Composició, organització i funcions.  
Tema 27. L'Acadèmia Valenciana de la Llengua  
Configuració estatutària. Marc legal. Competències de l'Acadèmia Valenciana de la Llengua. Elecció i nomenament. Composició i organització.  
Tema 28. El Comitè Econòmic i Social  
Regulació estatutària. Dret autonòmic comparat. Composició i estructura. L'estatut de les persones que formen part del Comitè Econòmic i Social. Organització interna i funcionament.  
Tema 29. El Consell Jurídic Consultiu  
Regulació estatutària. Funció consultiva a la Comunitat Valenciana: matèries objecte de consulta, caràcter del dictamen, legitimació per a dictar el dictamen. Composició i funcionament.  
Tema 30. L'administració de justícia a la Comunitat Valenciana  
Marc constitucional. Modalitats d'atribució de competències en la Generalitat en matèria de justícia. Competències de la Generalitat.  
  
  
Grup II: Dret parlamentari  
  
A) Part general. Dret parlamentari espanyol  
Tema 1. Concepte i fonts del dret parlamentari  
Dret parlamentari i dret constitucional. Concepte de dret parlamentari. Fonts del dret parlamentari. La constitució. Les lleis i la seua relació amb els reglaments parlamentaris.  
Tema 2. Els reglaments parlamentaris  
Característiques principals. Naturalesa jurídica. Autonomia parlamentària i constitucionalitat dels reglaments. Els reglaments parlamentaris i el bloc de constitucionalitat. Estatut del personal del parlament.  
  
Tema 3. Estructura i prerrogativa de les Corts Generals  
Parlament: noció i evolució històrica. Sentit històric i actual del bicameralisme. El bicameralisme en la Constitució espanyola.  
Tema 4. Prerrogatives de les cambres  
Introducció. Autonomia reglamentària. Autonomia de govern intern. Autonomia financera i pressupostària. Autonomia organitzativa i administrativa. Control dels actes parlamentaris.  
Tema 5. Composició, elecció de les cambres i mandat parlamentari  
  
Composició i elecció del Congrés dels Diputats i del Senat. Inici i caducitat del mandat parlamentari. La Diputació Permanent. Composició i funcions. La dissolució del parlament: formes i efecte.  
  
Tema 6. L'estatut jurídic del parlamentari  
Incompatibilitats: delimitació i classes. Control. Els privilegis parlamentaris. La inviolabilitat parlamentària. La immunitat parlamentària. Fur dels parlamentaris. Assignació econòmica. Obligacions individuals de diputats i senadors.  
Tema 7. Els grups parlamentaris  
Naturalesa jurídica. Repercussió en el funcionament de la cambra. Importància. Formació dels grups parlamentaris. Estatut dels grups parlamentaris. Canvi de grup parlamentari. Participació dels grups parlamentaris en la vida de les cambres.  
Tema 8. Estructura orgànica de les Corts Generals (I)  
Les Corts Generals com a òrgan complex. El Ple: composició i funcions. Sessions conjuntes. Forma de les decisions de les Corts Generals en sessió conjunta. Comissions mixtes. Organització interna de les cambres.  
Tema 9. Estructura orgànica de les Corts Generals (II)  
Presidència de les cambres. Mesa de les cambres. Secretari general. Junta de Portaveus.  
Tema 10. Estructura orgànica de les Corts Generals (III)  
Les comissions: concepte i justificació. Composició i estructura. Classes, funcionament. Les ponències. La Diputació Permanent.  
Tema 11. Funcionament general de les cambres  
Convocatòria. Calendari de treball i ordre del dia. Publicitat de les sessions de les cambres. Debats. Usos de la paraula. Obstruccionisme parlamentari. Quòrum. Votacions.  
Tema 12. Funcions parlamentàries  
Funció legislativa. Funció financera i pressupostària. Funció de direcció política. Funció de control polític.  
Tema 13. Procediment legislatiu  
Iniciativa legislativa. Procediment legislatiu comú en el Congrés dels Diputats. Procediments legislatius especials en el Congrés dels Diputats. Procediment legislatiu del Senat en la Constitució espanyola. Procediment ordinari en el Senat. Procediments especials en el Senat. Sanció, promulgació i publicació de les lleis.  
  
Tema 14. Actes de direcció i de control del govern  
Significació dels actes de direcció i control. Investidura del president del Govern. Qüestió de confiança. Moció de censura.  
Tema 15. Actes de control parlamentari (I)  
Convalidació dels decrets llei. Autorització de la celebració de referèndum. Control dels decrets legislatius. Intervenció del Congrés dels diputats en la declaració dels estats d'alarma, excepció i lloc. Control de mesures coactives sobre les comunitats autònomes.  
  
Tema 16. Actes de control parlamentari (II)  
Les preguntes parlamentàries. Naturalesa, concepte i classes. Les preguntes parlamentàries en el Congrés i en el Senat. Les interpel·lacions i altres instruments d'informació. Les comissions d'investigació: creació, organització i funcionament. Les comissions d'estudi: creació, organització i funcionament.  
Tema 17. Actes de direcció política  
Proposicions no de llei. Mocions subsegüents. Resolucions. Mocions de reprovació individual. Elecció i nomenaments efectuats per les cambres.  
Tema 18. Les peticions d'informació  
El dret de petició dels ciutadans. Compareixences informatives. El debat de l'estat de la nació. El debat sobre l'estat de les autonomies.  
  
  
B) Dret parlamentari autonòmic. Corts Valencianes  
Tema 19. El sistema institucional de les comunitats autònomes  
Trets generals dels parlaments autonòmics. Composició, elecció, i funcions. Estructura i organització dels parlaments autonòmics.  
  
Tema 20. Història de les Corts Valencianes  
Les Corts Valencianes en l'època foral. La recuperació democràtica en les Corts Valencianes. El Plenari Parlamentari i els projectes d'estatut (1977-1982). Les Corts Valencianes i la tramitació parlamentària de l'estatut. Les Corts Valencianes transitòries. Normes sobre blasons, etiqueta i formulari de les Corts Valencianes (09.01.1983).  
Tema 21. Realitat de les Corts Valencianes  
Modificacions proposades de reforma i subcomissions d'estudi per a la reforma de l'Estatut d'autonomia en la IV i V legislatura. Tramitació del nou estatut d'autonomia, Llei Orgànica 1/2006, de 10 d'abril.  
  
Tema 22. Configuració estatutària de les Corts Valencianes  
Composició i sistema electoral. Autonomia reglamentària, de govern interior, financera i pressupostària, organitzativa i administrativa. Resolucions de Presidència i resolucions de caràcter general.  
Tema 23. Els subjectes parlamentaris (I)  
Els diputats. Credencials. Incompatibilitats. Mesures de suspensió de la condició de parlamentari. Prerrogatives parlamentàries. Drets i deures.  
Tema 24. Els subjectes parlamentaris (II)  
Els grups parlamentaris: constitució. Grup Mixt. Diputat no adscrit o diputada no adscrita. Espais físics i mitjans materials i econòmics per al desenvolupament de les seues funcions. Altres subjectes parlamentaris.  
Tema 25. Estructura orgànica de les Corts Valencianes (I)  
El Reglament de les Corts Valencianes. Òrgans de govern: el president, la Mesa i la Junta de Síndics. Elecció i funcions.  
Tema 26. Estructura orgànica de les Corts Valencianes (II)  
Òrgans de treball o de producció parlamentària: el Ple, les comissions, la Diputació Permanent. Composició, classes i funcions.  
Tema 27. Funcionament de les Corts Valencianes  
Legislatura. Ordre del dia. Convocatòria de sessions. Debats. Votacions. Publicitat de l'activitat parlamentària. Sessions. Idiomes oficials. Caducitat de les tramitacions parlamentàries.  
Tema 28. Funcions de les Corts Valencianes (I)  
La funció legislativa, iniciativa legislativa. Tramitació parlamentària: ponència, comissió, Ple. Singularitat de la tramitació de les proposicions de llei. Tramitació dels projectes i de les proposicions de llei.  
Tema 29. Funcions de les Corts Valencianes (II)  
Especialitats en el procediment legislatiu. La reforma de l'Estatut d'autonomia. Tramitació parlamentària del Projecte de pressuposts de la Generalitat. Competència legislativa plena en les comissions. Tramitació d'un projecte o proposició de llei en lectura única. El control de les disposicions del Consell amb força de llei.  
Tema 30. Funcions de les Corts Valencianes (III)  
Funció d'impuls polític. La investidura del president de la Generalitat. El debat de política general. Les comunicacions del Consell. Les proposicions no de llei i les mocions.  
Tema 31. Funcions de les Corts Valencianes (IV)  
Funció de control. La moció de censura. La qüestió de confiança. El control dels decrets legislatius i els decrets llei. Les compareixences. Compareixences del president del Consell. Les preguntes. Les interpel·lacions. Les sol·licituds d'informació. L'examen i el debat dels programes i dels plans del Consell.  
Tema 32. Funcions de les Corts Valencianes (V)  
Designacions i nomenaments. Iniciativa legislativa davant de les institucions de l'Estat. Presentació de recursos d'inconstitucionalitat. Iniciativa de reforma de la Constitució. Iniciativa de reforma de l'Estatut d'autonomia. Convenis de col·laboració amb l'Estat i amb altres comunitats autònomes.  
Tema 33. Relacions de les Corts Valencianes  
Relacions amb el Síndic de Greuges. Relacions amb la Sindicatura de Comptes. Relacions amb altres entitats. Relacions amb les institucions del Parlament europeu.  
Tema 34. El parlament obert  
La Comissió Especial de Participació Ciutadana. Les compareixences dels representants legals i de les associacions acreditades de dret públic i professionals i experts de reconegut prestigi a la Comunitat Valenciana. Les compareixences d'alcaldes en la Comissió Especial de Participació Ciutadana.  
Tema 35. L'administració parlamentària  
Estatut del personal de les Corts Valencianes. Estatuts de govern i règim interior. La Secretaria General de les Corts Valencianes. Funcions dels lletrats. Funcions de les distintes àrees, serveis i unitats de les Corts Valencianes.  
  
  
Grup III: Dret electoral  
  
A) Part general  
Tema 1. Partits polítics i representació  
Els partits polítics en la Constitució de 1978. El règim jurídic dels partits polítics. Els sistemes de partits espanyols. El fenomen de la representació. El finançament dels partits polítics.  
Tema 2. Les institucions de democràcia semidirecta en la Constitució espanyola  
El referèndum i la iniciativa legislativa popular.  
Tema 3. L'article 23 de la Constitució  
La distribució de competències en matèria electoral. Les característiques comunes dels sistemes electorals espanyols.  
Tema 4. Del dret de sufragi  
La naturalesa jurídica i significació política. Les modalitats del sufragi. La circumscripció electoral i les seues variants. El cens. La tipologia del vot. El sufragi passiu: les causes d'inelegibilitats.  
Tema 5. Els sistemes electorals (I)  
Classes de sistemes electorals: elements, circumscripcions, barreres electorals. Presentació de candidatures. Tipus d'escrutini. Efectes.  
Tema 6. Els sistemes electorals (II)  
Els sistemes electorals majoritaris. Els sistemes electorals proporcionals. Els sistemes electorals mixtos.  
Tema 7. Les campanyes electorals  
Concepte. Actors de la campanya electoral. L'ús dels mitjans de comunicació. El finançament de les campanyes electorals. La influència de les campanyes en el vot.  
  
B) Part especial. Dret electoral espanyol  
Tema 8. El dret electoral espanyol  
Fonts. La Llei orgànica del règim electoral general. Elements comuns: sufragi, administració electoral i procediment electoral. El concepte de règim electoral general en la jurisprudència constitucional.  
  
Tema 9. El dret de sufragi  
Dret de sufragi actiu i passiu. Els principis del bloc de constitucionalitat que inspiren el dret de sufragi: universal, lliure, igual, directe i secret.  
Tema 10. Capacitat electoral  
Censos electorals. L'Oficina del Cens Electoral. El dret de sufragi dels estrangers. La presentació de candidatures.  
Tema 11. L'administració electoral  
Juntes electorals. Naturalesa. Caràcters i sistema de relació. Les meses electorals: composició i competència.  
Tema 12. El procediment electoral  
Les campanyes electorals. La votació: tipus. La competència de les meses i de les juntes electorals en cada procés electoral.  
Tema 13. Les despeses electorals  
Les subvencions electorals. Subjectes responsables. Els comptes de les despeses electorals. El control.  
Tema 14. Les garanties del procés electoral  
Els recursos davant de les juntes electorals. El contenciós electoral. La intervenció del Tribunal Constitucional.  
Tema 15. Les eleccions Corts Generals Congrés dels Diputats i Senat  
Convocatòria. Candidatures. Circumscripcions electorals. Fórmula i barrera electoral. Administració electoral.  
Tema 16. L'elecció al Parlament Europeu  
Convocatòria. Duració del mandat. Cos electoral. Candidatures. Circumscripció electoral única. Fórmula electoral. Administració electoral.  
Tema 17. Les eleccions locals  
Fonts del dret electoral local. El cos electoral. Procediments d'elecció de les entitats locals. Causes d'inelegibilitat i d'incompatibilitat. L'estatut de membre de les corporacions locals.  
  
Tema 18. Les eleccions en les comunitats autònomes  
Fonts del dret electoral. Els elements generals del sistema electoral: el cos electoral. La circumscripció electoral. La fórmula electoral. La barrera legal. El procediment electoral i la dissolució anticipada. L'administració electoral.  
Tema 19. Eleccions Corts Valencianes (I)  
Dret sufragi actiu i passiu. Incompatibilitats. Sistema electoral. Circumscripció. Barrera electoral. Convocatòria d'eleccions.  
Tema 20. Eleccions Corts Valencianes (II)  
Administració electoral: juntes electorals. Composició i competència de la Junta Electoral de la Comunitat Valenciana. Presentació i proclamació de candidats. Campanya electoral.  
Tema 21. Eleccions Corts Valencianes (III)  
Despeses i subvencions electorals: administradors i despeses electorals. Subvenció pública de despeses electorals. Adjudicació de subvencions i control de la comptabilitat electoral. Infraccions i sancions electorals.  
  
  
  
ANNEX III  
  
Grup I: Dret financer  
  
Hisenda pública i dret financer  
Tema 1. El poder financer  
Límits derivats del dret comunitari europeu. La distribucional funcional del poder financer. Les competències normatives i de gestió. L'ordenació constitucional del poder financer a Espanya.  
Tema 2. Els pressuposts públics  
Tècniques d'elaboració pressupostària. El pressupost de base 0. Els pressuposts públics com a instrument de política econòmica.  
Tema 3. Modificacions dels pressuposts  
En particular, transferències i crèdits extraordinaris. Crèdits ampliables. Competència per a modificar els pressuposts de la Generalitat Valenciana.  
Tema 4. L'execució de l'estat de despeses  
Les fases de la despesa: autorització, disposició, obligació i pagament. L'interès de demora.  
Tema 5. La comptabilitat pública  
Principis que la informen. La comptabilitat de la Generalitat. Els documents comptables. El compte general: documents que la integren; formació i tramitació. Referència al pla de comptabilitat pública de l'Estat espanyol.  
Tema 6. El control financer  
Control intern i extern. Control previ i control per auditories. El control de legalitat. El control d'oportunitat. El control d'eficàcia i el control d'eficiència.  
Tema 7. Altres tècniques de control intern  
El control previ per mostreig. Les auditories en el sector públic: classes. El control intern en els òrgans constitucionals i estatutaris.  
Tema 8. El control financer extern  
Aspecte fiscalitzador, aspecte jurisdiccional. Els òrgans de control financer extern: el Tribunal de Comptes i les institucions autonòmiques de fiscalització.  
Tema 9. Els ingressos públics  
Concepte i classes: ordinaris i extraordinaris. Pressupostaris i extrapressupostaris. De dret privat i de dret públic. Les prestacions patrimonials de caràcter públic. Les prestacions patrimonials no tributàries.  
  
Tema 10. Ingressos de dret públic (I)  
Els tributs: concepte. L'impost: concepte i classes. Les taxes. Les contribucions especials. Els tributs parafiscals  
Tema 11. Ingressos de dret públic (II)  
El deute públic: concepte i naturalesa. Altres ingressos per operacions de crèdit. Operacions de crèdit a les comunitats autònomes. Operacions de crèdit de les entitats locals.  
Tema 12. Finançament autonòmic (I)  
Principis constitucionals sobre el finançament autonòmic: autonomia i suficiència financera. El principi de coordinació amb la hisenda estatal. El principi de solidaritat.  
Tema 13. Finançament autonòmic (II)  
El règim comú i el règim de concert: concepte i naturalesa jurídica del concert. Comparació amb el model de règim comú.  
Tema 14. Finançament autonòmic (III)  
La Llei Orgànica de Finançament de les Comunitats Autònomes (LOFCA) i el seu desenvolupament. El Consell de Política Fiscal i Financera. Les disposicions financeres de l'Estatut de la Comunitat Valenciana i la proposta de reforma.  
Tema 15. Els ingressos de les comunitats autònomes (I)  
Regulació constitucional. Regulació en la LOFCA. Regulació estatutària i la seua modificació. Classificació.  
Tema 16. Participació de les comunitats autònomes en els ingressos de l'Estat  
Règim de participació provisional. Règim de participació definitiva. El càlcul de la participació.  
Tema 17. El fons de compensació interterritorial  
Llei reguladora i finançament del fons.  
Tema 18. L'endeutament  
Concepte i modalitats. Marc normatiu europeu. Intervenció del parlament. Autorització, límits, destinació i control.  
Tema 19. Finançament local  
Els ingressos de les entitats locals. Recàrrecs, participacions i cessions en imposts de l'Estat. Contribucions especials, taxes, preus públics i tributs locals. La Llei d'Hisendes Locals: característiques principals.  
  
  
Grup II: Dret processal  
  
Tema 1. L'objecte del procés  
Acció i pretensió. Les fases del procés: iniciativa, desenvolupament i terminació. Els efectes del procés: la cosa jutjada material i formal.  
Tema 2. L'ordenament jurisdiccional civil  
Concepte i àmbit de la jurisdicció. Els òrgans jurisdiccionals individuals i la seua competència. Els òrgans jurisdiccionals col·legiats i la seua competència. Furs generals i furs especials.  
Tema 3. El procés civil  
Caràcters generals del procediment civil. El procés civil ordinari. Els processos sumaris. Els processos d'execució. Els processos especials.  
Tema 4. L'ordenament jurisdiccional penal  
Concepte. Els òrgans jurisdiccionals individuals i la seua competència. Els òrgans jurisdiccionals col·legiats i la seua competència.  
Tema 5. El procés penal (I)  
Caràcters generals. El procés penal ordinari. Exercici de l'acció de responsabilitat civil.  
Tema 6. El procés penal (II)  
El procediment penal abreviat. El procediment en matèria de drets fonamentals. Els procediments en les causes contra diputats i senadors. Referència als parlamentaris autonòmics.  
Tema 7. L'ordenament jurisdiccional contenciós administratiu  
Caràcters generals de la jurisdicció contenciosa administrativa. Delimitació negativa i positiva. L'organització de la jurisdicció i la distribució de competències.  
Tema 8. El procés contenciós administratiu (I)  
Els jutjats i els tribunals contenciosos administratius. Les parts, la capacitat. Legitimació. Representació i postulació. L'objecte del procés: actes, omissions i disposicions impugnables. Pretensions de les parts. Acumulació.  
Tema 9. El procés contenciós administratiu (II)  
El procediment general. Interposició. Tramitació. Terminació: la sentència i altres formes de terminació. Les mesures cautelars. El procediment abreujat. L'execució de les sentències.  
Tema 10. El procés contenciós administratiu (III)  
Alguns procediments especials: el procediment per a la protecció dels drets i les llibertats fonamentals. La qüestió d'il·legalitat. El procediment en els casos de suspensió administrativa prèvia d'acords locals.  
  
Tema 11. El procés contenciós administratiu (IV)  
Els recursos contra la sentència. Especial referència a la cassació.  
Tema 12. L'ordenament jurisdiccional laboral  
Concepte i àmbit jurisdiccional. Els òrgans jurisdiccionals individuals i la seua competència. Els òrgans jurisdiccionals col·legiats i la seua competència.  
Tema 13. El procés laboral (I)  
Objecte i parts. L'evitació del procés. El procés ordinari: actes preparatoris i mesures precautòries. Iniciació, desenvolupament i terminació. Processos especials.  
Tema 14. El recurs d'inconstitucionalitat  
Paràmetre i objecte de control: inconstitucionalitat formal i material. Inconstitucionalitat directa i mediata o indirecta. La suspensió de l'eficàcia de les lleis autonòmiques. La qüestió d'inconstitucionalitat.  
Tema 15. El conflicte de competències entre l'Estat i les comunitats autònomes  
Conflicte positiu i negatiu. La impugnació de les disposicions sense força de llei i resolucions de les comunitats autònomes.  
Tema 16. Altres conflictes constitucionals  
El conflicte en defensa de l'autonomia local: objecte, legitimació, requisits. L'autoqüestió d'inconstitucionalitat. Conflicte entre el Govern, el Congrés, el Senat o el Consell General del Poder Judicial.  
Tema 17. El recurs d'empara  
Actes recurribles. Tramitació i resolució per les seccions del Tribunal Constitucional. L'autorecurs d'inconstitucionalitat.  
Tema 18. La protecció exterior dels drets fonamentals  
Unió Europea i drets fonamentals. La Carta europea dels drets fonamentals de la Unió Europea. Els convenis del Consell d'Europa. En particular, el Conveni per a la protecció dels drets humans i les llibertats fonamentals. El Tribunal Europeu de Drets Humans. La Cort Penal Internacional. L'execució de les sentències d'aquests tribunals.  
  
  
Grup III: Altres matèries  
  
A) Unió Europea  
Tema 1. El procés d'integració europea  
La naturalesa jurídica de la Unió Europea i perspectives d'evolució. La ciutadania de la Unió. El territori.  
Tema 2. L'estatut jurídic i les competències de la Unió Europea  
Personalitat jurídica i règim de finançament. El sistema d'atribució de competències a la Unió Europea i les competències dels estats membres. El principi de subsidiarietat. La Comissió Mixta per a la Unió Europea. La participació dels parlaments autonòmics en el control de compliment del principi de subsidiarietat.  
Tema 3. El sistema institucional de la Unió Europea  
La Comissió Europea. L'alt representant de la Unió per a Afers Exteriors i Política de Seguretat. El Consell. El Consell Europeu.  
Tema 4. Altres institucions europees  
El Parlament Europeu: composició, organització i funcions. Altres institucions.  
Tema 5. La unió econòmica i monetària  
El Banc Central Europeu i el sistema europeu de bancs centrals. La política monetària, la política fiscal i el pacte d'estabilitat i creixement.  
Tema 6. Les regles de la competència  
La lliure circulació de mercaderies. La lliure circulació de persones, serveis i capitals.  
  
B) Dret civil  
Tema 7. Concepte de dret civil  
Contingut. La formació del dret civil a Espanya. El Codi Civil. Legislació civil a Espanya. Els drets civils especials i forals.  
Tema 8. La persona  
La persona física. Començament i fi de la personalitat. Capacitat jurídica i d'obrar de la persona. La persona jurídica: concepte i tipus.  
Tema 9. El dret de propietat privada  
Concepte, caràcters i elements. Conseqüències del reconeixement constitucional. La funció social de la propietat i la delimitació del contingut del dret de propietat. Les garanties constitucionals de la propietat privada. El Registre de la Propietat i el Cadastre. Problemes d'articulació.  
Tema 10. Els drets reals sobre coses alienes  
Els drets de gaudi. Els drets reals de garantia.  
Tema 11. Les obligacions  
Concepte i elements. Les fonts de les obligacions. Compliment i incompliment.  
Tema 12. El contracte  
Concepte i classes. Elements del contracte. Requisits i vicis.  
  
  
C) Dret mercantil  
Tema 13. L'empresa mercantil  
El comerciant o l'empresari: concepte, elements i naturalesa de l'empresa mercantil. L'empresari individual.  
Tema 14. Societats de capital  
Concepte i classes. La societat unipersonal. Els grups de societats.  
  
Tema 15. La propietat industrial  
Patents, marques i altres drets de propietat industrial. Transmissió i règim jurídic de protecció.  
Tema 16. La propietat intel·lectual  
L'autor i l'obra. Els tipus de drets d'autor. Els drets d'autor de caràcter econòmic. La modalitat del copyright en l'explotació dels drets econòmics i les llicències lliures. Límits imposats pel legislador a l'exercici dels drets econòmics: supòsits sotmesos a la compensació equitativa i a l'ús gratuït. La Comissió de la Propietat Intel·lectual i les entitats de gestió de la propietat intel·lectual.  
Tema 17. El contracte d'assegurança  
Concepte, naturalesa i règim jurídic. Elements. Contingut i extinció. Assegurança contra danys. Assegurances de persones.  
  
D) Dret del treball i de la Seguretat Social  
Tema 18. El contracte de treball (I)  
Concepte, caràcters, naturalesa i classes. Consentiment, objecte, causa i forma. Les parts del contracte. El treballador. L'empresari. La capacitat per a contractar.  
Tema 19. El contracte de treball (II)  
El contingut del contracte de treball. Les prestacions del treballador. La jornada laboral. Les prestacions de l'empresari. El salari. La novació del contracte: els diversos supòsits de modificació. La suspensió del contracte. L'extinció del contracte i les causes. L'acomiadament.  
Tema 20. Els conflictes laborals  
Classes. Vaga. El locaut. Els sistemes de solució dels conflictes.  
  
Tema 21. La Seguretat Social  
Formació històrica i caràcters generals del sistema espanyol. El règim general: afiliació, cotització i recaptació. Els règims especials. La gestió de la Seguretat Social.  
Tema 22. La Seguretat Social (II)  
L'acció protectora: contingències cobertes. Les mútues patronals: naturalesa jurídica. Les prestacions en particular. Assistència sanitària, incapacitat laboral transitòria i invalidesa, jubilació, desocupació, mort i supervivència, protecció a la família, serveis socials.  
  
E) Dret penal  
Tema 23. Concepte de dret penal  
Contingut i funcions. Els fins de les penes i la funció de les mesures de seguretat. Principis inspiradors de la ius puniendi: límits.  
Tema 24. L'acció  
La tipicitat. Estructura i classes de tipus. La tipicitat en els delictes de resultat: relació de causalitat i imputació objectiva. La tipicitat en els supòsits de comissió per omissió.  
Tema 25. Antijuridicitat  
Contingut i estructura del judici d'antijuridicitat. Antijuridicitat formal i material. Desvalor de l'acció i desvalor del resultat. L'absència d'antijuridicitat: les causes de justificació.  
Tema 26. La culpabilitat  
Concepte i estructura del judici de culpabilitat. Imputabilitat i inimputabilitat. L'exigibilitat d'una conducta distinta. Causes d'exculpació. Les circumstàncies modificatives de la responsabilitat criminal.  
  
Tema 27. Les formes d'imputació subjectiva  
El dol: concepte, elements i classes. L'error: error de tipus i error de prohibició. La imprudència: concepte, classes i elements. Combinacions de dol i imprudència: preterintencionalitat i delictes qualificats pel resultat.  
Tema 28. El desenvolupament del delicte  
El delicte consumat. Les formes imperfectes d'execució: temptativa i frustració. Els actes preparatoris: conspiració, proposició i provocació per a delinquir.  
Tema 29. Autoria i participació en el delicte  
Concepte i classes d'autor: autoria directa, autoria mediata i coautoria. La participació. L'accessorietat de la participació. Inducció, cooperació necessària i complicitat. L'encobriment. La responsabilitat penal de les persones jurídiques.  
Tema 30. Concurs de lleis  
Concurs ideal i real de delictes. El delicte continuat i el delicte en massa.  
Tema 31. La pena  
Concepte i classes de pena. La determinació de la pena. Les formes substitutives de l'execució de les penes privatives de llibertat: la suspensió de l'execució, la substitució i la llibertat condicional.